 Af-hayeenkii hore ee madaxtooyada Mudane, Xuseen Aadan Cige Deyr oo madasha xil-wareejinta hadal uu ku hogo-tusaalaynayo sirta ku duugan xilalka qaranka ee cugashadooda loo kala dambaynayo goobta ka jeediyey, ayaa si mug leh u bogaadiyey madaxweynaha qaranka, Mudane Muuse Biixi Cabdi, waxaana uu sheegay inuu taageeradiisa la garab geli doono, waxaana uu yidhi, Hadafka iyo himilooyinka siyaasiga ah ee aniga I hayaa kuma salaysna kursi-doon iyo kala jeclaysi xilalka qaranka aan ku kala xulanayo, madaxweyne Muuse Biixi Cabdi-na isaga ayaa xaq distoori ah u leh inuu xilalka fulinta ee qarankeena uu qof u magacaabo, ama ka beddelo, xilka Af-hayeenka ee uu madaxweynuhu iga wareejiyeyna ma aha mid igu beertay xumaan ama madaxweynaha iga fogayn karta, madaxweynaha si dhaw baanu usoo wada-shaqaynay muddadii uu tartanka doorashooyinka ku jirey, guushiisuna waa guushayda, waxaana aan ballan qaadayaa in aan madaxweyne Muuse Biixi Cabdi iyo xisbiga KULMIYE si buuxda oo aan hagrasho lahayn ula shaqayn doono. 